Diari Oficial de la Generalitat Valenciana


Sumari del DOGV 3799, del 24-07-2000 (2000/5883)

ORDRE de 12 de juliol de 2000, de la Conselleria d'Obres Públiques, Urbanisme i Transports, per la qual es determina el mínim de percepció aplicable als serveis públics regulars permanents d'ús general, de transport de viatgers per carretera, amb trànsits interns a l'àrea de transport metropolità de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/07/12/(1)/dof/vci/html**

### Dades del document

Número de DOGV
:   3799

Data del DOGV
:   24-07-2000

Secció del DOGV
:   I. DISPOSICIONS GENERALS

Número del document
:   2000/5883


Data del document
:   12-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Descriptors 

:   * València
    * transport de viatgers
    * autobús
    * legislació
    * tarifa de viatgers
    * transport públic

ORDRE de 12 de juliol de 2000, de la Conselleria d'Obres Públiques, Urbanisme i Transports, per la qual es determina el mínim de percepció aplicable als serveis públics regulars permanents d'ús general, de transport de viatgers per carretera, amb trànsits interns a l'àrea de transport metropolità de València. [2000/X5883]
  
La Llei 1/1991, de 4 de febrer, d'Ordenació del Transport Metropolità de València, disposa, en l'article 11, que correspon a la Comissió Executiva del Pla de Transport Metropolità de l'Àrea de València exercir les funcions de coordinació de tarifes i les altres que hagen d'adoptar-se amb anterioritat a l'aprovació del Pla o després d'aquesta. En el mateix sentit s'expressa l'article 6 del Decret 84/1996, de 29 d'abril, del Govern Valencià, pel qual es regula el Reglament d'Organització i Funcionament de la Comissió del Pla de Transport Metropolità de l'Àrea de València i assenyala, en l'apartat c), que correspon a la Comissió Executiva l'informe sobre les mesures de coordinació de tarifes i altres de similar naturalesa que hagen d'adoptar-se.
  
L'Ordre de 7 de gener de 2000, de la Conselleria d'Obres Públiques, Urbanisme i Transports, per la qual es modifiquen les tarifes dels serveis públics regulars permanents d'ús general, de transport de viatgers per carretera determina en l'article 3, el mínim de percepció aplicable a aquests serveis, i exceptua en l'últim paràgraf la seua aplicació a les àrees de transport metropolità de València i Alacant.
  
La Comissió Executiva del Pla de Transport Metropolità de València, en la sessió celebrada el passat 8 de maig, acordà fixar el mínim de percepció en els serveis regulars metropolitans de València en 120 PTA.
  
Per tot això, vist l'article 11 de la Llei 1/1991, d'Ordenació del Transport Metropolità de València, l'article 6 del Decret 84/1996, en execució del que ha acordat la Comissió Executiva del Pla de Transport Metropolità de València en la sessió del passat dia 8 de maig, i fent ús de les facultats conferides per l'article 35 e) de la Llei de Govern Valencià i el Decret 225/1999, de 15 de desembre, del Consell de la Generalitat Valenciana,
  
ORDENE
  
Article únic. Mínim de percepció
  
El mínim de percepció dels serveis de transport públic regular de viatgers d'ús general, compresos en l'àrea de transport metropolità de València queda fixat en 120 PTA.
  
DISPOSICIONS Finals
  
Primera
  
Es faculta el director general de Transports per a dictar les disposicions i adoptar les mesures que considere oportunes per al desenvolupament i l'aplicació d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre es podrà interposar recurs contenciós administratiu en el termini de dos mesos comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 46 de la Llei 29/1998, de 13 de juliol, reguladora d'aquesta jurisdicció.
  
València, 12 de juliol de 2000
  
El conseller d'Obres Públiques, Urbanisme i Transports,


Còpia Permalink ELI